หัวนมผมข้างซ้ายมีอาการบวมขึ้นครับ คันบ้าง เป็นมาหลายปีแล้ว แต่ไม่ค่อยได้สนใจครับ แต่ช่วงนี้มันบวมขึ้นเห็นได้ชัด มีอาการคันมากขึ้น มีบางวันรู้สึกเหมือนมีน้ำไหลออกมา บางครั้งเวลาอาบน้ำถูสบู่ก็จะรู้สึกแสบๆหัวนมครับ 
สวัสดีค่ะอาการหัวนมข้างซ้ายบวมมากขึ้น คัน ดังที่กล่าวมาและรูปแนบ อาจจะเป็น ผื่นผิวหนังอักเสบชนิดผื่นแพ้ผิวหนัง ซึ่งมักเกิดบริเวณหัวนมได้ ตำแหน่งอื่นๆที่พบได้บ่อยเช่นที่ข้อพับ สาเหตุอื่นๆเช่นเป็นผื่นผิวหนังอักเสบจากการแพ้สัมผัสสารที่แพ้ เช่นผลิตภัณฑ์ใดๆที่ใช้โดนบริเวณหัวนมโดยตรง การไปเสียดสีมากๆ ผิวแห้ง หรือเป็นการติดเชื้อราที่ผิวหนังในเบื้องต้นไม่ไปขัดหรือถูบริเวณดังกล่าว หลีกเลี่ยงการใช้สบู่ไปถูโดยตรง ใช้น้ำเปล่าสะอาดล้างภายนอกเบาๆได้ และใส่เสื้อผ้าระบายอากาศได้ดี ไม่อับชื้น ทาครีมบำรุงให้ความชุ่มชื้นที่ไม่ระคายเคืองได้ และควรจะไปพบแพทย์ถ้าผื่นดังกล่าวคันมาก ลุกลาม เป็นมากขึ้นเรื่อยๆ เพราะควรได้รับการตรวจเชื้อราร่วมด้วย ถ้าไม่มีอาจให้การรักษาไปในแนวทางผื่นผิวหนังอักเสบภายใต้การดูแลของแพทย์